text: দৌলতপুরে আগুনে পুড়ে কৃষকের ৩টি ঘর ভষ্মিভূত : গবাদি পশুর মৃত্যু | রবি বার্তা ।। Online News 24x7
  দৌলতপুর প্রতিনিধি : কুষ্টিয়ার দৌলতপুরে আগুনে পুড়ে গবাদি পশুর মৃত্যু সহ ৩টি ঘর পুড়ে ভষ্মিভূত হয়ে শহিদুল ইসলাম নামে এক কৃষকের ব্যাপক ক্ষতি হয়েছে। গতকাল বৃহস্পতিবার বিকেল সাড়ে ৫টার দিকে উপজেলার প্রাগপুর ইউনিয়নের মহিষকুন্ডি পূর্বপাড়া গ্রামে রান্নঘরের চুলা থেকে অগ্নিকান্ডের সূত্রপাত হয়ে এ ক্ষতি হয়।
  স্থানীয়রা জানায়, কৃষক শহিদুল ইসলামের রান্নাঘরে চুলা থেকে অগ্নিকান্ড ঘটলে মুহুর্তের মধ্যে আগুন বাড়িতে ছড়িয়ে পড়ে। এলাকাবাসীর চেষ্টায় আগুন নিয়ন্ত্রন হলেও কৃষকের পোষা একটি গরু আগুনে পুড়ে মারা যায় এবং ৩টি ঘর ও ঘরে থাকা খাদ্য শস্য, নগদ টাকা ও আসবাবপত্র সহ প্রায় ৭ লক্ষ টাকার ক্ষতি হয়। বর্তমানে ওই কৃষক পরিবার খোলা আকাশের নীচে রয়েছে।
  এরআগে মঙ্গলবার রাতে বাগোয়ান হিসনাপাড়া গ্রামে মশার কয়েল থেকে আগুন লেগে কৃষক ফুলচাঁদ মন্ডলের বাড়ির ৩টি ঘর পুড়ে গেছে। একইদিন রাতে আমদহ এক কৃষকের তামাক ঘরে পুড়ে গেছে। দৌলতপুরে প্রতিদিনই আগুনে ক্ষতিগ্রস্থ হচ্ছে কৃষক সহ সর্বসাধারণ। ফায়ার সার্ভিস না থাকার কারনে ক্ষতির পরিমানটা বেড়েই চলেছে বলে ভূক্তভোগীদের দাবি।